L'Ajuntament d'Almussafes anima als seus joves a optar a una de les 60 ocupacions que ofereix el Servef per a treballar en la localitat - Ajuntament d'Almussafes\nPor Ajuntament d'Almussafes en 31 de mayo de 2018\nL’objectiu de la trobada era donar la major transparència possible al procés i facilitar la realització de les inscripcions\nLa localitat podrà contractar a 60 joves durant 12 mesos per a treballar gràcies a una subvenció de prop d’un milió d’euros de la Generalitat Valenciana\nL’Agència de Desenvolupament Local d’Almussafes va reunir ahir, dimarts 29 de maig, a la vesprada en la sala de conferències del Centre Cultural de la localitat a prop de 60 joves d’entre 16 i 30 anys per a informar-los sobre el procés de contractació de 60 persones amb els programes EMPUJU i EMCUJU, impulsats tots dos pel Servei Valencià d’Ocupació i Formació (Servef). L’alcalde, Toni González, la directora de l’ADL, Elena Baldoví, i el tècnic de Joventut, Andrés Pedrón, van explicar els requisits per a formar part d’aquestes iniciatives i van recordar que la selecció la realitzarà directament el Servef. “Volíem realitzar un exercici de màxima transparència i facilitar als interessats totes les dades perquè tinguen possibilitats d’accedir a un d’aquests llocs que ens han concedit”, justifica González.\nFa dues setmanes, l’Ajuntament d’Almussafes va anunciar que la Generalitat Valenciana, a través del Servei Valencià d’Ocupació i Formació (Servef), li ha concedit dues subvencions de quasi un milió d’euros per a la contractació de 60 joves de fins a 30 anys per a treballar durant un any a jornada completa en diferents departaments de l’administració local.\nAmb l’objectiu de donar la major transparència i publicitat possibles al procés de selecció, en el qual poden participar només aquelles persones que estiguen correctament inscrites com desocupades i demandants d’ocupació i ser beneficiàries del Programa de Garantia Juvenil impulsat per la Unió Europea, l’Agència de Desenvolupament Local (ADL) del consistori municipal va convocar una reunió ahir dimarts 29 de maig a la vesprada en la sala de conferències del Centre Cultural per a explicar els detalls d’aquests dos programes.\nProp de 60 persones van assistir a aquesta trobada en el qual van participar l’alcalde d’Almussafes i regidor d’Ocupació, Toni González, la directora de l’ADL, Elena Baldoví, i el tècnic de Joventut, Andrés Pedrón. El primer edil va destacar la rellevància de rebre aquestes dues grans subvencions, que ascendeixen a 472.149,72 euros i 481.408,56 euros, “perquè es tracta de dues quantitats que no ens havien concedit mai abans per a Almussafes i que permetran seguir lluitant per a aconseguir l’anhelat atur tècnic”.\nGonzález va animar als assistents a participar en el procés de selecció perquè “és una gran oportunitat laboral per a ells i per a les seues famílies, ja que a més de comptar amb un sou segur durant el període d’un any, podran seguir ampliant el seu currículum vitae de cara a possibles contractacions futures en altres empreses o organismes”, explica.\nElena Baldoví va explicar amb deteniment el funcionament del procés de selecció, ja que es durà a terme a través del Servef, i va recordar que, a més de tenir entre 16 i 30 anys, és imprescindible que els interessats estiguen inscrits com desocupats amb totes les dades de formació i experiència actualitzades i estar actius en la base de dades d’aquest organisme autonòmic. Per la seua banda, Andrés Pedrón es va encarregar de resoldre els dubtes sobre la seua incorporació com a beneficiaris en el Programa de Garantia Juvenil impulsat per la Unió Europea, un altre dels requisits per a formar part de la selecció.\n“A Almussafes tenim aproximadament 90 joves d’entre 16 i 30 anys en l’atur, per la qual cosa és possible que molts d’ells tinguen possibilitats de ser seleccionats dins d’aquests dos programes”, afirma el president de l’executiu. “De totes maneres, a aquells que finalment no resulten beneficiaris, els demane que no perden l’esperança, ja que des del govern municipal seguirem treballant dur per a aconseguir-los una oportunitat laboral i d’aquesta forma continuar baixant l’atur, que actualment se situa en una xifra que ronda el 7%”, conclou.\nL’Ajuntament d’Almussafes, a través del Pla Estratègic de Foment de l’Ocupació, posa en marxa durant l’any diversos programes d’ocupació, tant propis com en col·laboració amb altres organismes. En aquest sentit, el president de la corporació confirma que seguirà apostant, entre altres programes, pels Plans d’Ocupació Local (POL), les beques per a graduats i estudiants, els plans Emcord i Emcorp i les subvencions dirigides a la contractació per part de les empreses situades en el terme municipal.\nEmpuju Emcuju 2018\nDues persones col·laboraran en la vigilància de les zones verdes d’Almussafes gràcies a un pla d’ocupació de la Diputació de València\nL’Ajuntament d’Almussafes anima als...


Anàlisi crítica del 14-F\nOpinions, dades i gràfics per entendre les eleccions catalanes\nSegueix aquí l’anàlisi, a fons i amb sentit crític, de les eleccions catalanes del 14 de febrer. Opinions, gràfics i dades en directe. Elaborat per Laura Aznar, Jordi de Miguel, Helena Martín, Roger Palà, Sergi Picazo, Laia Soldevila i Joan Vila.\nCaiguda històrica de la participació\n13/02/2021 | 23:47\nLes dades de participació d’aquestes eleccions en temps de pandèmia han baixat més que les de les eleccions del 1992, quan van tocar fons, amb un 54,87% de votants. Aquest 14-F, per tant, ha batut un rècord de mínims: la participació s’ha situat en un 53,56%. Això suposa una caiguda d’un 25,53% de la participació respecte a les eleccions del 2017, quan aquesta xifra s’enfilava a un 79,09%. És a dir, de les eleccions del 21 de desembre de 2017 a les d’aquest 14 de febrer de 2021, s’ha passat d’un màxim històric de participació a un de mínim. El que no sabem és quina part de la culpa d’aquest descens és de la por de la Covid-19 i quina part de la desafecció política.\nEl PSC s’imposa a l’àrea metropolitana de Barcelona\n14/02/2021 | 21:39\nLa candidatura de Salvador Illa és la més votada en la majoria dels municipis de l’àrea metropolitana barcelonina. Se situa com a primera força a l’Hospitalet de Llobregat, a Terrassa, a Badalona, a Sabadell, a Sant Boi, a Cerdanyola, a Santa Coloma de Gramenet i a Cornellà, entre d’altres. L’única gran ciutat en què els socialistes no obtenen la majoria dels sufragis és Sant Cugat del Vallès, on guanya Junts per Catalunya.\nA l’Hospitalet, Vox aconsegueix ser el tercer partit més votat, per sobre de JxCat i dels Comuns. A la resta dels grans municipis metropolitans, el partit ultradretà queda com a quarta o cinquena força, tot i que supera en un parell de punts la mitjana de Catalunya (que és d’un 7,69%). Ciutadans, que en els comicis del 2017 es va imposar en la majoria de les poblacions del cinturó barceloní, no aconsegueix superar la barrera del 8% dels vots en aquestes eleccions.\nEls Comuns, que en el global de Catalunya han obtingut un percentatge d’un 6,9% dels sufragis, a l’àrea metropolitana obtenen uns resultats lleugerament millors, i arriben a l’11% en municipis com el Prat de Llobregat, on governen en coalició amb els socialistes.\nERC consolida els seus resultats al cinturó i a la majoria de les poblacions aconsegueix ser la segona força, com ja es va produir en les darreres eleccions. Pel que fa a la CUP, l’augment és molt més modest respecte als resultats dels comicis anteriors i, de fet, les xifres percentuals obtingudes en algunes d’aquestes localitats són inferiors a la mitjana catalana, d’un 6,68%.\nVox aconsegueix els seus millors resultats a Barcelona al districte de Sarrià – Sant Gervasi\n14/02/2021 | 20:24\nAmb un 98% del vot escrutat, el partit d’extrema dreta ha estat el quart més votat a Barcelona, on ha obtingut un total de set escons. Per districtes, Sarrià – Sant Gervasi és on aconsegueix millors resultats: un 11% dels vots, i s’hi situa com a cinquena força. Per contra, a Gràcia obté el percentatge menor de vots, tan sols un 4,3%, i és la formació menys votada de les que han entrat al Parlament. En la majoria dels districtes, el tant per cent de sufragis que ha obtingut Vox es mou entre un 5% i un 7% (un 6,5% a Sant Andreu, un 6,7% a Sant Martí, un 6% a Ciutat Vella, un 5,9% a Sants-Montjuïc, un 5,8% a l’Eixample i un 6,6% a Horta-Guinardó), però repunta a les Corts, on aconsegueix un 8,8% dels vots, i a Nou Barris, amb un 9,5% dels sufragis.\nEn les eleccions generals del 10 de novembre de 2019, els resultats de la formació ultradretana a Barcelona van ser similars. El districte on més suports va obtenir Vox va ser també Sarrià – Sant Gervasi: en total, un 8% dels sufragis, i puja dos punts percentuals respecte al 28-A. Just per darrere, a Nou Barris va rebre un 7,1% dels suports, i a les Corts, un 6,3%. Gràcia va ser el districte on Vox va obtenir menys vots, només un 3,2% del total.\nA Lleida, JxCat perd 1 escó i empata a 5 amb ERC, mentre que la CUP i Vox hi obtenen 1 diputat cadascun\n14/02/2021 | 21:06\nAmb un 95% del vot escrutat, el mapa electoral de la circumscripció de Lleida ha canviat força respecte al 2017. Junts per Catalunya hi continua sent la primera força política, però ha perdut un dels 6 escons que tenia i empata en nombre de diputats amb ERC, la segona força. El PSC puja fins a obtenir 3 diputats, que són els mateixos que perd Ciutadans (ara es queda sense representació). Els dos últims escons lleidatans (n’hi ha 15 en total), se’ls queden la CUP (amb un 7,4%) i Vox (amb un 5,5%). Ni En Comú Podem ni el PP no assoleixen cap representant a la circumscripció de Lleida.\nTarragona situa ERC com a primera força política i suma 2 escons per a l'extrema dreta\n14/02/2021 | 20:02\nAmb un 95% del vot escrutat, Tarragona suma 2 escons de l’extrema dreta: és la circumscripció que més percentatge de vot ha donat a Vox, amb un 9,29%, davant del 7,82% que ha obtingut a Barcelona. La gran perdedora, seguint la tònica dels resultats generals, ha estat Ciutadans, que ha disminuït 4 escons, i s’ha quedat amb un únic representant. Mentre que el PP a Tarragona ha desaparegut de l’hemicicle, la CUP ha tornat a tenir presència, amb 1 escó. La força política amb major nombre vots ha estat ERC, que es manté al capdavant, amb 5 escons, i la qual segueix en segon lloc el PSC, que suma 2 escons (ara en té 4). JuntsxCat manté els 4 escons que tenia. Aquesta circumscripció ha comptat amb un 50,37% de participació.\nEl PSC passa de ser la quarta força a la primera a la circumscripció de Barcelona\n14/02/2021 | 19:53\nLa candidatura de Salvador Illa guanya de manera contundent a la circumscripció de Barcelona. Amb un 95% del vot escrutat, el PSC se situa com a primera força en nombre d’escons —n’obtindria 23—, 10 més que l’any 2017, en què va ser el quart partit més votat. Quina traducció podria tenir aquesta majoria socialista en unes futures eleccions municipals? L’any 2007 va ser el darrer en què el PSC va guanyar uns comicis a l’Ajuntament de Barcelona. El 2011, els socialistes es van situar com a segona força, per darrere de CiU, i els anys 2015 i 2019, van caure fins a la cinquena posició. El fet que en unes eleccions catalanes la candidatura d’Illa aconsegueixi recuperar la força que havia tingut històricament a Barcelona podria tenir efectes en uns futurs comicis locals.\nSalvador Illa, votant al seu col·legi electoral a la Roca del Vallès/ Foto: PSC – ACN\nGirona repeteix majoria folgada independentista i Ciutadans hi perd de cop els 4 diputats que tenia\nAmb un 94% dels vots escrutat, la circumscripció de Girona continua sent la de més vot independentista de les quatre catalanes: la suma dels partits que volen la independència de Catalunya supera amb escreix el 60% dels sufragis. I alhora, dins d’aquest bloc, Junts per Catalunya mana amb autoritat, repetint els 7 escons que ja tenia des del 2017. ERC també manté els 4 diputats dels últims comicis. El canvi més espectacular es dona en l’àmbit de l’unionisme: el PSC, que en tenia 1, passa a disposar de 3 escons, mentre que Ciutadans es queda sense cap dels 4 que tenia. La CUP es converteix en la quarta força política de les comarques gironines i dobla la seva representació: tenia 1 diputat i ara en tindrà 2. I, finalment, Vox obté per primer cop un escó, que correspondrà al cap de llista, Alberto Tarradas.\nQuant suma un tripartit entre ERC, el PSC i els Comuns?\n14/02/2021 | 19:29\nL’ascens del PSC torna a situar la suma dels socialistes, dels republicans i dels Comuns en les xifres dels anys del primer tripartit. En total, el PSC, ERC i els Comuns sumen 74 diputats, els mateixos que el PSC, ERC i ICV-EUiA l’any 2003. Tot i això, tant Salvador Illa com Pere Aragonès han descartat per activa i per passiva la possibilitat d’un Govern compartit.\nEscons Esquerres Parlament\nJunts per Catalunya perd 2 escons i el lideratge del bloc independentista\n14/02/2021 | 21:25\nLleugera caiguda d’escons de JxCat. Junts per Catalunya es posicionaria, amb un 76,78% escrutat, com a tercera força de l’hemicicle després d’ERC, però amb una davallada del percentatge de vot, que ara se situaria en un 19,55%. No representaria una caiguda gaire pronunciada en escons respecte al 2017, quan JxCat va obtenir 34 escons i un 21,66% del vot.\nevolució percentatge vot ciu\nJxCAT i ERC aguanten l'embat del PSC\n14/02/2021 | 19:45\nCiU+ERC vs Junts pel Sí\nLes dues forces majoritàries dins de l’independentisme, Junts per Catalunya i ERC, sumen, amb un 70% del vot escrutat, 65 escons. Són pràcticament els mateixos diputats que ambdós grups van obtenir el 2017, quan es van quedar a només 2 diputats de la majoria absoluta (66 diputats).\nAquest cop, però, els republicans avancen en només un escó els exconvergents (33 a 32). Cal tenir en compte que JxCat ha perdut una petita part del seu electorat amb formacions que, en el darrer cicle polític, l’han abandonat, com el Partit Nacionalista Català, amb Marta Pascal al capdavant, i el PDECat, encapçalat per l’exconsellera Àngels Chacón. Aquest últim batalla per entrar a la cambra catalana amb 1 escó.\nL’evolució de la suma de les dues formacions sembla que s’ha estancat entre els 62 i els 66 diputats, en les tres últimes eleccions. Lluny queden les majories folgades de l’antiga Convergència i Unió durant els anys vuitanta. El pic de la suma de les dues formacions fou el 1992, amb 81 diputats.\nEl vot independentista supera el 50% per primer cop en unes eleccions a Catalunya\nAmb un 97% del vot escrutat, la suma dels percentatges dels partits independentistes supera el 50% del vot total a Catalunya, i queda més de tres punts per sobre del que es va obtenir en les dues darreres eleccions al Parlament. Un dels objectius plantejats per aquests partits era superar, per primer cop, la meitat dels vots emesos. Si sumem els sufragis obtinguts per ERC, per JuntsxCat, per la CUP i pel PDECat, el percentatge assolit s’acosta ja a un 51%. Respecte al 21 de desembre de 2017, aquest augment és de tres punts i mig; per tant, és el més alt de les últimes sis eleccions (com es veu al gràfic), dues d’àmbit català i quatre d’àmbit espanyol.\nLa CUP recupera la força del 2015 i seria decisiva en la formació d’un nou Govern independentista\nAmb un 82% del vot escrutat, es confirmaria l’ascens de la CUP que ja pronosticaven algunes enquestes. La formació anticapitalista recuperaria representació per totes les demarcacions, passant per davant dels Comuns en nombre d’escons. N’obtindria 9 en total: 5 per Barcelona, 2 per Girona –tot i que el darrer escó encara se’l podrien endur els Comuns–, 1 per Tarragona i 1 per Lleida. Se situaria, d’aquesta manera, com a cinquena força al Parlament i podria tornar a ser decisiva en la configuració d’un nou Govern independentista.\nEls comicis en els quals la CUP va aconseguir més representació van ser els del 2015, amb 10 diputats en total. Juntament amb JxCat i ERC, ara els tres partits sumarien 74 escons, per sobre de la majoria absoluta, que se situa en 68 diputats. Caldrà veure quines seran les contrapartides de la CUP per donar suport a un Govern d’ERC i de JxCat, i si els anticapitalistes es plantejarien o no entrar a l’executiu.\nEvolució vot de la CUP\nEls Comuns quedarien lluny del rècord d'escons d'ICV\n14/02/2021 | 16:48\nEvolució vot PSUC-ICV-CSQP\nEls Comuns de Jéssica Albiach mantindrien la mitjana d’escons que solia aconseguir ICV-EUiA, però diríem que es quedaria més aviat per la franja baixa. És clar que el projecte dels Comuns que havia de superar els límits d’Iniciativa no ha esclatat a Catalunya: sí que ho ha aconseguit a la ciutat de Barcelona i al Congrés, però té un problema quan s’enfronta en uns comicis catalans amb l’eix nacional preponderant. Ni la Catalunya Sí que es Pot de Lluís Rabell i Joan Coscubiela, ni els Comuns de Xavier Domènech fa tres anys ni els de Jéssica Albiach ara han superat mai el rècord dels 13 escons i el 10% dels vots de la ICV-EUiA liderada per Joan Herrera i Dolors Camats el 2012. Les xifres del PSUC de l’any 1980, amb 25 escons comunistes al primer Parlament de Catalunya, són tan llunyanes com insuperables avui dia.\nQui són els candidats de Vox que podrien entrar al Parlament?\nTant el sondeig de TV3 com el de BTV confirmen que l’extrema dreta entraria al Parlament amb una pinça d’entre 5 i 10 diputats. Voleu saber qui són i d’on venen alguns dels candidats de Vox més enllà d’Ignacio Garriga? Exmembres de la Plataforma per Catalunya, de Juntas Españolas i de Democracia Nacional, així com perfils molt actius a les xarxes socials amb discursos contraris al feminisme i a la migració. En aquest article repassàvem els integrants de la llista del partit d’extrema dreta per al 14-F.\nEl candidat de Vox a la Generalitat, Ignacio Garriga, arribant amb la seva dona al col·legi electoral per votar / LAURA CORTÉS\nVox serà la quarta força del Parlament, segons el sondeig de Gesop (BTV/'El Periódico')\n14/02/2021 | 17:12\nPer Joan Vila i Triadú\nEl sondeig de l’empresa demoscòpica Gesop per a BTV i El Periódico dona la victòria en percentatge de vots al PSC (un 22,7%), però vaticina un triple empat a escons entre aquest partit, ERC i JuntsxCat (31-33), aquests dos darrers amb percentatges de vots al voltant d’un 20%. La diferència més notable respecte a l’altre sondeig, el de TV3 i Catalunya Ràdio, és que Vox seria la quarta força política al Parlament, amb 10-11 escons i un 7,5% dels vots. La resta dels partits, per ordre, serien En Comú Podem (8-9), la CUP (7-8), Ciutadans (6-7), el PP (6-7) i, finalment, el PDECat (0-2). Segons aquest sondeig a peu d’urna, es podria repetir una majoria independentista a la cambra, amb ERC, Junts i la CUP, però també es podrien donar altres majories alternatives.\nEl sondeig de TV3 ha tendit històricament a sobrepresentar l'independentisme\nL’enquesta de TV3 dona ERC com a guanyadora, amb una forquilla de 36-38 escons. El segon lloc seria per al PSC, amb 34-36 escons, i Junts per Catalunya en tindria entre 30 i 33.\nPerò quina ha estat la tendència històrica del sondeig de TV3? L’ha encertat, en altres ocasions?\nEls precedents ens indiquen que, en les eleccions al Parlament de Catalunya, el sondeig de TV3 ha tendit a sobrerepresentar els partits sobiranistes i, per contra, infrarepresentar els que no ho són. El 2017, TV3 i Catalunya Ràdio no van realitzar enquesta. Però, si anem al 2015, el sondeig a peu d’urna de TV3 va donar 63-66 escons a Junts pel Sí (la coalició entre CDC i ERC, que en va acabar tenint 62) i 11-13 per a la CUP (en va acabar tenint 10). Per a Ciutadans, en canvi, va projectar-ne 19-21, però en va acabar tenint 25.\nEl 2012 la tendència va ser similar. L’enquesta va sobrerepresentar lleugerament CiU, ERC i la CUP. A CiU li va donar 54-57 escons i el resultat va ser 50. A ERC li’n donava 20-23 i en va tenir 21. La CUP en tenia 6 i finalment en va tenir 3. El PSC i Ciutadans, en canvi, va infrarepresentar-los. Al PSC li donava 16 escons i en va tenir 20, i a Ciutadans li’n donava 6-7 i en va tenir 9.\n"La participació més alta en pandèmia"\nEl segon avanç de participació de les 18 h assenyala un 45,7% de participació. Una xifra que cau un 22,5% respecte a la participació del 2017 a la mateixa hora. Ismael Peña-López, director general de Participació i Processos Electorals, apunta que la xifra “podria elevar-se fins al 55%”.\nSi fos així, seria la segona participació més baixa des del 1980, després del 54,7% del 1992. Però, segons apunta Peña-López, seria “la participació més alta en Covid”. En les eleccions basques del 2020, ja en pandèmia, hi van participar un 52%, i a les gallegues, un 49%. Cal tenir en compte, però, que les eleccions catalanes del 2017, convocades després de l’1 d’Octubre via 155, van registrar un rècord històric de participació.\n13/02/2021 | 04:01\nPaperetes electorals / AINA MARTÍ\n* Llegiu la versió sencera d’aquesta reflexió en l’article de Sergi Picazo.\nNo importa qui guanya: importa qui pot pactar.\nL’important, en política catalana, és saber pactar i tenir capacitat per pactar. ERC s’ha sabut situar aquests anys en la centralitat de qualsevol pacte: és el partit amb més capacitat d’acord, i pot mirar cap als Comuns i cap al PSC —altament improbable— i cap a Junts per Catalunya i cap a la CUP —molt probable. Senzillament, el més probable que surti del 14-F és un Govern d’ERC i JxC, i amb el suport des de fora de la CUP.\nQuè és l’únic que hi ha en joc? Si el postprocés el lidera ERC o JxCat.\nL’única cosa que està en joc és qui liderarà el postprocés: si l’ERC de Junqueras i el seu gir cap a eixamplar la base… o el JxCat de Puigdemont i la seva idea de “reactivar la DUI, però reactivar no vol dir aixecar, i anar fent”. Què passarà si l’independentisme supera el 50% dels vots? Res. No passarà res. Hi haurà soroll, sí, i molts tuits, també. Hi haurà alguna sessió intensa al Parlament, i els jutges del Tribunal Superior de Justícia de Catalunya (TSJC) posant problemes.\nLa CUP serà decisiva per tercer cop consecutiu. Tornarà el “pressing CUP”?\nSi es complissin els resultats de les enquestes, ERC i JxCat sumaran uns 60 diputats, escons amunt o avall. Aleshores, per tant, necessitaran el suport d’altres forces. Els hi pot donar el PDECat si en tenen prou amb els tres escons que els donen algunes enquestes, i potser amb l’abstenció de la CUP ja sumaria; i, si no, la CUP haurà de tornar a votar, o no, un president de JxCat o d’ERC. En realitat, doncs, el nou Govern es tornarà a decidir a les assemblees i reunions del Secretariat Nacional de la CUP.\nL’entrada de Vox al Parlament serà una notícia nefasta, i els pot engrandir més del que realment seran.\nVox entrarà al Parlament si es confirmen les enquestes, però probablement no passar`s dels 10 diputats, de 135. La presència absent de l’extrema dreta, tal com l’explica el professor Xavier Casals, implica que, malgrat que Vox tingui pocs diputats al Parlament, acabarà marcant l’agenda dels debats amb propostes extremistes, els mitjans de comunicació li cobriran qualsevol bajanada que digui, els altres partits hauran de reaccionar dient que és una bajanada, però la bajanada ja serà al centre del debat.\nEl tema que més ens afectarà els anys vinents no formarà part dels pactes: l’emergència climàtica.\nNingú no pactarà o deixarà de pactar un futur Govern, sigui independentista o no, en funció de l’agenda climàtica i ambiental. És així de trist. Gairebé no ha sortit ni en campanya electoral —amb l’excepció d’algunes propostes dels Comuns o de la CUP— i els mitjans de comunicació no ho pregunten mai en cap entrevista als candidats. Hi ha un elefant al garatge, i ningú no vol mencionar-ho. No és ni tema.\nEl cinturó metropolità i la disputa entre ERC i el PSC per guanyar-se'l\n12/02/2021 | 09:21\nUna de les grans batalles d’aquesta contesa electoral es jugarà a l’àrea metropolitana de Barcelona entre ERC i el PSC. Tradicionalment, els socialistes han tingut el feu a les grans ciutats d’aquest cinturó metropolità, però els republicans ja han declarat la seva voluntat de fer forat en aquests municipis. De fet, els últims anys Esquerra ha augmentat el nombre de votants en aquestes àrees —especialment a Barcelona capital—, mentre que el PSC ha patit, des de l’època de Pasqual Maragall, una davallada constant, com expliquen amb dades els companys d’El Pati Descobert en aquest article.\nTot i que els votants d’ambdós partits comparteixen una mirada social semblant (tot i que els republicans es declaren més d’esquerres), la visió nacional (els socialistes prefereixen ser una comunitat autònoma) els separa. La transferència de vots entre aquests dos partits es preveu molt baixa, amb un perfil de votant molt fidel a cadascuna de les dues formacions. La clau per guanyar-se el cinturó metropolità, doncs, pot ser que cada partit busqui electors en el seu nínxol nacional.\nQuè faran els votants de frontera de la CUP i dels Comuns?\n12/02/2021 | 08:37\nHi ha encara un espai de frontera entre els Comuns i la CUP? La primera conclusió és que no es detecten transvasaments significatius entre les dues formacions. Així ho constaten les dades que va reunir El Pati Descobert en aquest article. En el cas de la CUP, el percentatge d’electors que han decidit canviar el vot pels Comuns oscil·laria entre l’1,2% del CIS i el 2,1% del CEO. En el cas dels Comuns, les xifres són similars: entre els votants del 2017, els qui han decidit apostar ara per la candidatura de Dolors Sabater són només un 2,7% (segons el CIS) i un 1,1% (segons el CEO).\nLlavors, cap a on anirien les hipotètiques fugues de vots dels dos partits? El CIS indica que, en el cas de la CUP, la principal seria cap a Junts per Catalunya (un 6,7%) i, en menor mesura, ERC (un 2,25%). Pel que fa a la candidatura de Jéssica Albiach, el CIS apunta que un 15,2% de votants dels Comuns del 2017 ara apostarien pel PSC de Salvador Illa, mentre que el CEO mostra que la fuga es distribuiria a parts iguals entre el PSC i ERC (un 4,6% cadascun).\nTot i compartir parts de l’electorat i de les propostes polítiques, no sembla que els transvasaments de vot entre les dues formacions d’esquerres hagin de ser tan asimètrics que beneficiïn especialment un partit en detriment de l’altre; ans al contrari: les seves fonts de canvi sembla que venen d’altres formacions.\nTot el que ha explicat CRÍTIC durant la campanya electoral del 14-F\n12/02/2021 | 08:39\nHem dedicat molts esforços a desemmascarar qui hi ha a les llistes de Vox, l’opció d’ultradreta que per primer cop té possibilitats d’entrar al Parlament. Ho hem fet amb aquests dos continguts:\nHem explicat qui poden ser els consellers principals d’un Govern hipotètic presidit per Salvador Illa (PSC):\nEls noms del possible Govern d’Illa: dels liberals del PSC a l’antiga Unió\nHem analitzat els espais de frontera entre diferents partits, com ara el que hi ha entre el PSC i ERC a l’àrea metropolitana o entre la CUP i els Comuns:\nHem recuperat hemeroteques maleïdes d’alguns candidats:\nUn candidat de JxCat titlla de colons els contraris a la independència\nHem fiscalitzat l’acció del Govern de coalició JxCat-ERC en diferents àmbits, com ara els drets de les dones i el de l’acció social:\nQuin balanç fan els moviments socials sobre el Govern de JxC i d’ERC?\nI, finalment, hem fet dos articles d’opinió que analitzen dos aspectes poc tractats durant la campanya: el masclisme de molts comentaris sobre les dones que van de cap de llista i l’existència d’un tripartit ‘impossible’ que ningú no es planteja:\nAjuda'ns a fer més fort el periodisme d'investigació, ja sigui amb la quota solidària, la bàsica (anual o semestral) o la mensual, a partir de 6 euros al mes


La Filmoteca projecta, aquest estiu, pel·lícules de Jarmusch, Lynch i Schrader | Barcelona Cultura\nLa Filmoteca projecta, aquest estiu, pel·lícules de Jarmusch, Lynch i Schrader\nSota el títol “Tres cineastes transcendentals”, es podran veure de l’1 de juliol al 31 d’agost films com “Extraños en el paraíso”, “Terciopelo azul” o “American Gigolo”\nLa Filmoteca de Catalunya posa en marxa aquest estiu el cicle Tres cineastes transcendentals: Jarmusch, Lynch i Schrader, dedicat a l’obra d’aquests directors i guionistes nord-americans. El cicle té lloc entre els dies 1 de juliol i 31 d’agost i acull algunes de les seves obres més representatives: de les més populars a les menys conegudes. La idea sorgeix a propòsit del llibre que un d’ells, Paul Schrader, va publicar l’any 1972 sobre l’estil transcendental al cinema a partir dels films d’Ozu, Bresson i Dreyer. La Filmoteca, doncs, fa ara el mateix a través de l’obra del propi Schrader, Jim Jarmusch i David Lynch, tres renovadors fonamentals del cinema independent dels Estats Units.\nDe Jim Jarmusch es podran veure algunes de les seves pel·lícules més rellevants. Entre altres, la road movie sobre immigració Extraños en el paraíso, el film coral Coffee and Cigarettes o Dead Man, un western atípic protagonitzat per Johnny Depp. També Bajo el peso de la ley, Noche en la Tierra, Mystery Train o Ghost Dog, el camino del samurái.\nDe David Lynch, l’espai projecta títols ja icònics de la història del cinema com Cabeza borradora, El hombre elefante, Carretera perdida, Corazón salvaje o Terciopelo azul, segurament el seu film més representatiu, amb Isabella Rossellini, Dennis Hopper i Kyle MacLachlan. Es veuran, també, una de les seves pel·lícules més ambicioses, Dune, o l’emotiva Una historia verdadera.\nDe Paul Schrader, per la seva banda, es veuran algunes de les seves pel·lícules com a director i també algunes obres d’altres cineastes en les quals hi va participar com a guionista. Per exemple, Taxi Driver, de Martin Scorsese; i Obsessió, de Brian De Palma. Entre les seves pel·lícules com a director, destaquen Blue Collar, Hardcore, Gent felina o American Gigolo, amb Richard Gere.\nDia: de l’1 de juliol al 31 d’agost\nPreu: 4 € cada sessió


Qui hi ha al darrere de qui?\nELECCIONS A LA FEDERACIÓ CATALANA\nLa federació més gran no troba l'estabilitat per culpa dels interessos 'ocults'\nALBERT SOLÉ 25/03/2011 00:00\nDemà se celebren les quartes eleccions a la Federació Catalana de Futbol (FCF) en 6 anys. Una mitjana massa alta per garantir l'estabilitat necessària. I per què hi ha hagut tant rebombori en els últims temps? Pels interessos. Uns perquè volen que tot funcioni com sempre ha funcionat, sense canvis, que manin els mateixos de sempre o els que ells han designat com a hereus, i d'altres perquè des d'un partit polític determinat els ha interessat controlar una federació amb més de 100.000 associats. Això va passar el 2005 en les dues votacions -la primera el Tribunal Català de l'Esport la va fer repetir per les trampes que van fer tots-, va passar el 2009 i ara està tornant a passar. N'hi ha que no n'aprenen. Però centrats en les eleccions de demà, analitzem qui és qui i quines forces té al darrere.\n1. Andreu Subies Té el Govern de CiU i el Barça actual a favor\nÉs l'home que va liderar la revolta en contra del president que va guanyar les eleccions el 2009, Jordi Casals. Subies n'era el seu vicepresident primer, però quasi des del primer dia ja va veure coses de Casals que no li agradaven, fins que fart d'irregularitats va dir prou, va convèncer 15 directius més -entre els quals Jordi Mestres, del Barça- perquè dimitissin al desembre i forcessin eleccions anticipades. Però si Subies es va atrevir a fer aquest pas és perquè era conscient que tenia el suport del partit que acabava de guanyar les eleccions (CiU), que el PSC no s'hi rebel·laria i que el Barça no s'hi oposaria. A Sandro Rosell li anava bé que algú es girés en contra de Casals, que havia posat Johan Cruyff de seleccionador -si guanya Subies deixarà de ser-ho- i que havia signat un acord amb Joan Laporta que obligava el club a pagar 750.000 euros a la FCF a canvi de no se sap ben bé què -es creu que era per pagar Cruyff indirectament.\n2. Maldonado i Tibau CiU vol tenir la federació més important en bones mans\nQue els partits polítics, tots, volen influir en les institucions importants del país és un secret de domini públic. No cal que hi col·loquin un comissari polític -que a vegades ho fan-, sinó simplement necessiten saber que el que mana és una persona més o menys afí i no els portarà problemes. Si el 2005 va ser el PSC el que va jugar molt fort la partida perquè guanyés Jordi Roche les eleccions a la FCF, aquest cop és CiU. A Josep Maldonado, l'home fort de CiU en l'esport, no li agradava Jordi Casals -exregidor de CiU a Sant Boi de Llobregat que va tenir el suport d'ERC per guanyar el 2009- i volia tenir en mans amigues la federació més important i fer de contrapoder a la cada cop més influent UFEC (Unió de Federació Esportives Catalanes), en mans de David Moner. Entre els candidats possibles, Subies és regidor independent per CiU al seu poble, Benavent de Segrià, i Maldonado i el nou secretari general de l'Esport, Ivan Tibau, ja els sembla bé. A més, Maldonado no pot ni veure Jaume Llauradó des que aquest li va muntar la Plataforma Pro Seleccions Catalanes. Hi ha coses que no s'obliden.\n3. Jesús Farga D'enemic a aliat de Subies en només un any i mig\nSubies era l'home fort de la candidatura de Jordi Casals el 2009 i van derrotar a les urnes Jesús Farga, exdirectiu del Barça i empresari d'èxit. Ara Farga, que el 2009 anava de bracet amb els que ara donen suport a Llauradó -Campoy i companyia-, s'ha unit a la candidatura de Subies, en una joc de cadires difícil d'entendre per a aquella persona poc ficada en aquest submón. Farga va intentar ser el número 1 el 2009 i no se'n va sortir, i ara torna a anar de número dos i confia que aquest cop no s'hagi equivocat de bàndol. El 2005 era la mà dreta de Jaume Roura contra Roche i també va perdre.\n4. Jaume Llauradó L'home que volia presidir el Barça i no va poder\nSegurament Llauradó és molt més conegut que Andreu Subies, però això no és garantia de res. La seva autèntica vocació sempre ha sigut ser president del Barça, però mai se'n va sortir i ara ha acceptat una missió gens fàcil. Diners en té -gràcies a la mina d'un granit únic que va trobar a la Vall d'Aran-, però el futbol català no l'ha trepitjat gaire, encara que això també li impedeix ser un bon president. Per intentar guanyar les eleccions en què l'economia és el gran cavall de batalla, Llauradó s'ha tret de la màniga un patrocinador que diu que pagarà quatre milions d'euros en quatre anys, una companyia de gas del Kazakhstan, Kazmunaigaz. I l'últim cop d'efecte ha sigut pactar amb Jordi Casals, que s'ha retirat, encara que Llauradó no ho admetrà fins que no guanyi.\n5. Ricard Campoy Representa la vella guàrdia de la Federació i va amb Llauradó\nCampoy, president interí de la FCF durant un any (2008-2009) des de la dimissió de Roche, no és a la llista de Llauradó -mai s'hi posa, però si guanyen serà directiu, sens dubte- però ell està al darrere de tot i ha col·locat a la candidatura homes de la seva plena confiança, entre els quals Germán de la Cruz, conseller de l'Espanyol. El 2009 van trobar en Farga l'home que els pagaria la campanya i ara han convençut Llauradó. El pacte amb la gent de Casals sembla antinatural, però tot sigui per recuperar la cadira que van perdre el 2009.\n6. Jordi Casals El president, primer apunyalat i ara arraconat\nLi ha tocat fer el paper d'estrassa en aquestes eleccions. Al desembre se li va girar en contra més de la meitat de la seva junta directiva i el van forçar a fer eleccions. Llavors es va sentir traït i "apunyalat", com va dir ell, i va desafiar els dimissionaris a les urnes. D'entrada tenia el suport de Joan Gaspart i de retruc del president de la Federació Espanyola, Ángel María Villar, però a mesura que passaven els dies ja veien que no tien res a fer i Gaspart va començar a traçar un pla per pactar amb Llauradó -ja ho van fer en les eleccions del Barça del 2000- i deixar de banda Casals, acusat per tothom del forat econòmic de la FCF. Tot i que ho han negat, el pacte es va fer en una reunió de matinada en un hotel, però l'expresident Jordi Roche els va enxampar. Hores després de concedir entrevistes a tots els mitjans, Casals va retirar-se de la cursa i va demanar el vot per Llauradó. Tot perquè no guanyi Subies, el gran favorit -segons els avals-. I Casals cap a casa, amb la cua entre cames i només divuit mesos de president.


Periodòncia i salut gingival - Dent Ferma\nEls teixits periodontals són els que aguanten les dents. La salut gingival és indispensable per la supervivència de les dents al llarg dels anys. Les inflamacions de les genives acabaran afectant a l’os dels maxil·lars. El seu deteriorament acabarà produint la movilitat i pèrdua de les dents.\nA més, la forma de la geniva i el perfilat que fa sobre les dents, participa d’una forma decisiva en la Estètica Dental. Sense una bona salut gingival no es pot tenir ni una boca sana ni una boca bonica.\nCal fer un Diagnòstic Precoç d’aquestes patologies gingivals i tractar-les el més aviat possible. Un genives fortes són la millor garantia d’una boca sana.\nLa Malaltia Periodontal es pot prevenir. Cal tenir una bona higiene dental per evitar-la\nLa Patologia Gingival i Periodontal no acostuma a fer mal. Per això és molt important que l’odontòleg revisi el seu bon estat\nNo fumis. El tabaquisme és un factor de risc per desenvolupar la malaltia periodontal\nEn pacients que pateixen Osteoporosi caldria descartar la Malaltia Periodontal abans de començar el tractament amb Bi-Fosfonats


Guesthouse Kertezi Kertezi Grècia - Ofertes d'hotels amb els MILLORS DESCOMPTES EN LÍNIA\nAllotjaments a Kertezi\nLarge Quadruple with Fireplace - Habitació\nKertezi, Kertezi, Kertezi, Kertezi, Grècia, 25011 - Veure al mapa\nMés informació sobre Guesthouse Kertezi\nSi el que està buscant és per un hotel ben situat a Kertezi, no busqui més enllà de Guesthouse Kertezi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGuesthouse Kertezi també ofereix moltes instal.lacions per enriquir la seva estada a Kertezi. Wi-Fi gratuït en totes les habitacions, habitació familiar, instal.lacions de barbacoa, bar són només algunes de les comoditats que fan que Guesthouse Kertezi sigui diferent dels altres hotels de la ciutat.\nL'ambient de Guesthouse Kertezi es reflexa en cada habitació. aire condicionat, calefacció, balcó/terrassa, telèfon, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Guesthouse Kertezi és un lloc ideal d'estada pels viatgers que busquin encant, comfort i facilitat a Kertezi.


Ensenyant 48 de 1.152 Propietats - PAG 4/96\nPis - Las Palmas de Gran Canaria ( ) , Superfície Construïda 103m2, 4 Habitacions, 2 Banys.\nVila - Puerto del Rosario , Superfície Construïda 97m2, 3 Habitacions, 1 Banys.\nVenda 80.440 €\nPis - Santa Lucia de Tirajana ( ) , Superfície Construïda 82m2, 2 Habitacions, 1 Banys.\nVenda 82.400 €\nPis - Puerto del Rosario , Superfície Construïda 64m2, 2 Habitacions, 1 Banys.\nVila - Antigua , Superfície Construïda 113m2, 2 Habitacions, 2 Banys.\nPis - Granadilla de Abona ( ) , Superfície Construïda 62m2.\nPis - Puerto del Rosario , Superfície Construïda 69m2, 2 Habitacions, 1 Banys.\nPis - Mogan (Mogán, Pueblo de Mogán) , Superfície Construïda 46m2, 1 Habitació , 1 Banys, piscina.\nVenda 84.300 €\nPis - Ciudad sin unificar ( ) , Superfície Construïda 56m2, 1 Habitació , 1 Banys.\nPis - Puerto del Rosario , Superfície Construïda 71m2, 2 Habitacions, 1 Banys.\nPis - Puerto del Rosario , Superfície Construïda 65m2, 2 Habitacions, 1 Banys.


Incentivar els nens a la ciència - CreatiBio Incentivar els nens a la ciència - CreatiBio\nIncentivar els nens a la ciència\nConsell per incentivar els nens a la ciència i fer que estimin i entenguin la natura amb diferents mètodes que tenim al nostre abast.\nPodem pensar que avui en dia cada cop està menys de moda la ciència. Un exemple clar el podrem trobar si engeguem el televisor i fem una ullada ràpida per la majoria de canals. Veurem que no destaca una gran oferta cultural relacionada amb la ciència o la natura, un fet encara més agreujat en el cas d’un públic particular com són els nens petits.\nPodem imaginar aleshores la rellevància d’ensenyar i educar en els valors que impliquen aquestes matèries per als petits. És per això que el consell d’aquest mes està destinat a mostrar alguns exemples per motivar-los a gaudir aprenent i a valorar la ciència i la natura.\nPer començar, ens podem apropar a l’ajuntament o al centre cívic de la nostra localitat per veure si hi ha alguna activitat organitzada que estigui relacionada. Molts cops els parcs naturals o les associacions naturalistes també organitzen diferents tipus de tallers, cursos o sortides relacionades amb la natura, activitats que són molt divertides si es realitzen en grup. Fins i tot des de Creatibio estem treballant per oferir-vos aquesta possibilitat en un futur!\nInternet és també una font de vídeos i informació que no podem descartar. Allà es poden veure, per exemple, interessants vídeoss que poden ajudar que els petits s’interessen per aquests temes. No solament això, sinó que podrem trobar exemples d’experiments senzills per practicar a casa i que els ajudaran a aprendre conceptes bàsics en un entorn conegut o quotidià.\nAdquirir llibres pot ser una forma senzilla d’ajudar a que els nens entrin dins del món de la ciència i la natura\nTambé podem pensar en opcions més tradicionals i directes, com desplaçar-nos a una llibreria de confiança i cercar un llibre adequat per la seva edat i coneixements adquirits. Aquesta opció compta, a més, amb un afegit, ja que estarem incentivant al petit o petita a que entri dins del món de la lectura.\nPer acabar, podem programar sortides en entorns naturals coneguts per nosaltres. Passar un dia envoltat de natura i aprenent sobre l’entorn que ens rodeja serveix d’excusa per a desconnectar una mica del dia a dia i respirar aire pur, i permetrà que aprenguin a estimar i comprendre la natura.\nCom veieu, són diferents les opcions a l’hora de fer que els nens vulguin aprendre més i incorporin una sèrie de valors que considerem importants. Tenim moltes possibilitats al nostre abast, i solament ens cal pensar en alguna d’aquestes propostes per aconseguir-ho. Creiem que descobrir la natura, la ciència i el món que ens envolta és un procés fantàstic, i especialment per a aquells que estan creixent i formant-se.


Quan tornin a passar els camions formigonera (Francesc Orteu)\n2 min. 05/04/2012 00:00\nEra un costum català ben establert que les grans operacions immobiliàries estiguessin justificades per un gran projecte patriòtic. Parlo, per exemple, dels Jocs Olímpics, que van servir per construir el Port Olímpic i el barri de la Vila Olímpica; o del Fòrum de les Cultures, que va servir per urbanitzar la desembocadura del riu Besòs i l'avinguda Diagonal fins al mar. Si de les pedres n'hem fet pans, dels totxos n'hem volgut fer autoestima. Construir el país ha estat una expressió al mateix temps metafòrica i literal. Així va semblar, en un altre àmbit, que el fèrtil teatre català no seria perdurable fins que no s'encarnés en l'edifici espectacular del TNC. O també, des de fa més d'un segle, aquesta tossuderia d'unir pedra i esperit queda il·lustrada en la tenaç construcció del temple de la Sagrada Família. No sabria dir si en altres llocs del món aquesta dèria nostra és tan accentuada, però aquí, de la mateixa manera que el Barça és més que un club, un camió formigonera ha de ser més que un camió formigonera.\nBé, doncs, aquesta aspiració èpica no acaba d'encaixar amb el projecte d'aixecar a Catalunya una miniciutat del joc i la disbauxa. Alguna cosa grinyola i sentim un cert pudor en veure els nostres polítics frisant per un projecte que no té cap mena de coartada èpica. Què ens ha passat? Ens estem venent l'ànima al diable? L'Eurovegas serà espiritualment sostenible?\nMireu, deixem-nos d'històries. Això que ens passa és molt fàcil d'entendre: som pobres i el senyor Adelson ha vingut a fer-nos tocar de peus a terra. Quan comencin a passar camions formigonera, quan es vagin aixecant edificis de trenta plantes, comprendrem que ja no vivim en aquella Catalunya idíl·lica i primmirada on una vegada vam creure que vivíem. I tornarem a ser a la Catalunya de sempre, la pobra, la lletja, la dels anys seixanta, la treballadora.


El 2 d’abril és el Dia Mundial de Conscienciació sobre l’Autisme | Blog EAP Navàs-Balsareny\n← Ens ha vingut a veure l’Institut-escola Sant Jordi de Navàs\n6 d’abril, “Dia Mundial de l’Activitat Física” →\nNo em donis l’esquena. Dona’m la mà.\nEl 2 d’abril és el Dia Mundial de Conscienciació sobre l’Autisme, una discapacitat permanent del desenvolupament que es manifesta en els tres primers anys d’edat. La taxa de l’autisme en totes les regions del món és alta i té un gran impacte en la vida dels nens, les seves famílies, les comunitats i la societat. Tot i que fa més de 100 anys que es va començar a utilitzar la paraula autisme, més de mig segle després de la seva classificació mèdica i que la divulgació sobre aquest trastorn sigui cada vegada més gran, és encara un gran desconegut. Avui se sap que no és un problema social sinó que té un origen neurològic i que es tracta d’una alteració-el terme correcte és Trastorns en l’Espectre de l’Autisme (TEA) – que abasta moltes afectacions.\nQuè és el Trastorn al Espectre de l’Autisme (TEA)?\nÉs difícil donar una única definició per al concepte de TEA. Les classificacions que es realitzen estan en contínua modificació i, sovint, la informació que es troba en les diverses fonts es refereixen a l’autisme clàssic. No obstant això, hi ha tot un espectre de malalties o trastorns amb diferent gravetat que s’engloben dins dels anomenats TEA. L’autisme és un espectre de trastorns caracteritzats per greus dèficits del desenvolupament, permanents i profunds, que afecten la socialització, la comunicació, la imaginació i la conducta, entre altres coses. La incidència és d’uns 60 casos per cada 10.000 nens. La Síndrome d’Asperger i el Trastorn Generalitzat de Desenvolupament, són malalties dins dels TEA. La Confederació d’Autisme d’Espanya destaca que quan parlem d’autisme i de persones que el pateixen estem parlant d’un conjunt d’alteracions similars, però la manifestació varia molt en grau i en forma en funció de cada individu. Per tant, la idea de considerar l’autisme com un espectre continu, més que com una categoria única, ens ajuda a entendre que estem utilitzant termes comuns per parlar de persones molt diferents. Podem dir que, si en altres malalties ja hi ha grans diferències entre els diferents pacients, en l’autisme passa molt més. Així, es pot dir que hi ha “autismes”, ja que cada pacient és singular.L’autisme és doncs un espectre de diversos trastorns caracteritzats per greus dèficits del desenvolupament. Afecten a la socialització, a la planificació i a la reciprocitat emocional, i sovint provoca conductes repetitives o inusuals. El terme TEA fou utilitzat per primera vegada per Lorna Wing, qui l’any 1988 va exposar que les persones situades en l’espectre són aquelles que presenten:\nTrastorn en las capacitats de reconeixement social.\nTrastorn en les capacitats de comunicació social.\nPatrons repetitius d’activitat, tendència a la rutina i dificultats en imaginació social.\nA Espanya, amb una estimació de 13.000 nens afectats, les estadístiques constaten que hi ha entre un i dos casos per cada 1.000 nens. Degut a aquest augment, la vigilància i avaluació d’estratègies per a l’identificació precoç, podria permetre un tractament amb millors resultats.L’origen es troba en una anomalia en les connexions neuronals que és atribuïble, amb freqüència, a mutacions genètiques. No obstant això, aquest component genètic no sempre està present, ja que s’ha observat que els trastorns que pateix una persona autista poden tenir diversos factors, donat que s’ha descrit la implicació de varis elements de risc que actuen junts.El grau de severitat de l’autisme varia molt. Els casos més greus es caracteritzen per una completa absència de la parla de per vida i per comportaments extremadament repetitius, inusuals, d’autolesió i agressius. Aquest comportament pot persistir durant molt temps i és mol difícil de canviar. Així, es converteix en un repte enorme per aquells que hagin de tractar i educar a aquestes persones, i també conviure-hi. Les formes més lleus d’autisme poden ser gairebé imperceptibles i solen confondre’s amb la timidesa, la falta d’atenció i l’excentricitat.\nFins a la data una de les majors dificultats a la qual s’enfronten els metges és un habitual retard en el diagnòstic. Encara que cada vegada hi ha una major sensibilització per part dels metges i de la societat en general, hi ha certs factors que dificulten el diagnòstic precoç com són la variabilitat individual de cada nen, la variabilitat al llarg del desenvolupament, la por dels metges a equivocar-se (són nens d’aspecte normal i fins i tot alguns nens tenen habilitats hipertròfiques) i l’absència de criteris diagnòstics consensuats per a nens molt petits (menors de tres anys). A més molts professionals de la pediatria no tenen formació especialitzada en aquests trets i necessiten d’una major familiarització amb les eines diagnòstiques.A continuació es detallen alguns signes precoços que poden fer sospitar del diagnòstic en aquest article.\nEls nens neixen ja amb algunes habilitats. Els agrada mirar les cares, imitar, presenten certa sincronia motora i un plor que resulta informatiu del que els passa. Es diu que els nens petits són “comunicatius abans que intencionals” i són socials per naturalesa. Els nens abans de nou mesos ja poden seguir la mirada de la seva mare. En aquestes edats tan precoces ja hi ha uns signes primerencs d’autisme. Els més primerencs són el pobre contacte ocular, és un contacte visual reduït, el somriure és escàs, no responen al seu nom, no hi ha un seguiment visual… sovint són nens “molt tranquils”, “no demandants”. Més endavant apareixen signes com la no imitació o simbolització (donar de menjar als pares, als ninots, posar-los a dormir… ), l’absència d’atenció compartida (gaudir, per exemple, que un conte es llegeixi amb la mare o el pare), l’absència de joc amb els altres (compartir amb altres nens) o el dedicar poques mirades a les persones. Es tracta d’uns dèficits primerencs que persisteixen en el temp, probablement perquè tenen a veure amb l’aprenentatge social que està alterat.\nAixí, entre els 18 i 36 mesos d’edat es poden percebre signes com:\nPresenta un joc repetitiu i utilitza objectes i jocs de manera inapropiada; com per exemple gira constantment els objectes, juga amb trossets de paper davant els ulls, alinea objectes,…\nPot presentar moviments o repetitius com aleteig de les mans, saltets, balanceig, caminar de puntetes,…\nEn cas de presentar uns dels següents símptomes, és necessari consultar amb l’especialista:\nFinalment, FARS recomana la pel·lícula «María y yo», una història d’un pare que va amb la seva filla autista de vacances a les Illes Canàries, en la qual, d’una forma original, amb sentit de l’humor i amb un toc de sinceritat, ens relaten com es conviu amb una discapacitat.\nTema de 2015: «L’ocupació: l’avantatge de l’autisme»\nEs calcula que més del 80% dels adults amb autisme estan desocupats.\nLes investigacions indiquen que els empresaris estan deixant escapar capacitats que es presenten de forma més habitual entre persones amb trastorns de l’espectre autista que entre els treballadors «neurotípics», com una major competència en el patró de reconeixement i en el raonament lògic, així com una major atenció al detall.\nAquest tipus de qualitats fan que aquestes persones siguin les més indicades per a determinats treballs, com les proves de programari, el registre de dades, el treball de laboratori o la correcció de proves, entre d’altres.\nEntre les traves que s’han de superar per desencadenar aquest potencial trobem: una escassetat de formació professional, un suport insuficient a la inserció laboral i una discriminació generalitzada.\nL’Assemblea General de les Nacions Unides va declarar per unanimitat el 2 d’abril com a Dia Mundial de Conscienciació sobre l’Autisme ( A / RES / 62/139 ) per posar de relleu la necessitat de millorar la qualitat de vida dels nens i adults autistes per que puguin tenir una vida plena i digna.\nTenir autisme suposa tenir retard mental?\nNo necessàriament autisme i retard mental va unit. De fet hi ha persones amb autisme excepcionalment intel·ligents. No fa gaire es parlava d’un percentatge elevadíssim de retard mental unit a l’autisme. Encara és una cosa que asseguren molts professionals que treballen amb persones amb autisme. Però les últimes troballes apunten que el problema és que les proves utilitzades són incapaços de prendre la mesura a la intel·ligència d’una persona amb autisme i que fins i tot persones greument afectades, molt limitades per relacionar-se i incapaços de parlar, podrien tenir una quocient intel·lectual normal. Molts professionals i moltes associacions de familiars i afectats intenten que se la consideri una discapacitat social més que com una discapacitat mental o intel·lectual, ja que és precisament aquest aspecte la pedra de toc comú de totes les persones que tenen autisme. D’altra banda, hi ha una campanya internacional per eradicar l’expressió ‘retard mental’.\nUna persona amb autisme és dependent?\nSegons els casos, l’espectre és tan ampli que es pot trobar des de persones completament autònomes fins a altres altament dependents, passant per molts graus diferents de dependència. Com es produeix el trastorn? Se sap que hi ha un component genètic que encara no ha estat localitzat. Per exemple, perquè en les famílies en què hi ha una persona amb autisme hi ha més probabilitats que aparegui de nou o perquè abunden els casos de germans bessons afectats. Es creu que a aquest component genètic hi ha sumar un desencadenant ambiental, però encara hi ha moltes teories com la intoxicació de metalls pesants o la pol·lució ambiental, no hi ha res demostrat ni se sap del cert què pot ser. Tot unit acaba desencadenant alteracions en les connexions neuronals.\nEs cura l’autisme?\nNo es cura perquè no es contreu, no és una malaltia. És un trastorn greu que afecta de per vida. Però encara que no es curi, sí que és tractable. Mitjançant teràpies cognitives, conductuals, sistemes augmentatius de la comunicació (signes, pictogrames, panells visuals …) i exercicis d’integració sensorials l (moltes persones amb autisme perceben de manera distorsionada del món, per això són extremadament sensibles a determinats sons, textures …) que cal procurar iniciar com més aviat, es pot aconseguir una major integració i eines per sortejar o contrarestar les limitacions de l’autisme.\nI no hi ha medicaments que ajudin?\nNo hi ha cap medicament específic per a l’autisme, encara que hi ha persones afectades que reben psicofàrmacs, sempre receptats i controlats per un psiquiatre o un neuròleg, i altres que no, bé perquè no ho necessiten, bé perquè s’ha provat i no ha fet efecte. Normalment se’ls recepten dos tipus de fàrmacs. D’una banda aquells centrats a intentar millorar la seva concentració, moltes vegades coincidents amb els que es recepten a nens diagnosticats amb Trastorn de dèficit d’atenció amb hiperactivitat . De l’altra, fàrmacs reguladors de la seva conducta, ansietat, depressió …\nHi ha personatges famosos que hagin tingut autisme?\nProbablement la persona que més famosa s’ha fet per tenir autisme és Temple Gradin , enginyera i escriptora ( Pensant en imatges i El comportament dels animals, són les seves obres més famoses) la vida ha estat traslladada a una pel·lícula que li va valer un globus de or a Claire Danes. Temple Grandin, amb autisme d’alt funcionament, és professora de comportament animal a la Universitat de Colorado i va revolucionar el disseny d’escorxadors a Estats Units buscant fer-los més dignes per al bestiar. Se sospita a més, sense que s’hagi pogut confirmar, que personatges com Bill Gates , Bobby Fischer , Albert Einstein , Stanley Kubrik , Daryl Hannah , Al Gore o Vincent Van Gogh també encaixen dins de l’autisme d’alt funcionament la síndrome d’Asperger.\nAugmenta en un 600% la prevalença de l’autisme\nUn estudi demostra l’eficiència de la intervenció precoç en nens amb autisme\nAquesta entrada s'ha publicat en Ciutadania, Col·lectius, Uncategorized i etiquetada amb Desenvolupament i aprenentatge, l'ocupació l'avantatge de l'autisme, Trastorns, Trastorns de l'aprenentatge, Trastorns de la conducta, Trastorns del desenvolupament. Afegiu a les adreces d'interès l'enllaç permanent.


SDP diu que si el Govern coneixia els fets “hauria d’haver actuat” | BonDia Diari digital d'Andorra.\nSDP diu que si el Govern coneixia els fets “hauria d’haver actuat”\nL’endemà que el titular d’Afers Exteriors, Gilbert Saboya, admetés que l’executiu va tenir coneixement de les presumptes amenaces i coaccions per part de comandaments espanyols rebudes per Higini Cierco, des de Socialdemocràcia i Progrés (SDP) es van endurir les crítiques per la inacció i la poca capacitat de reacció del Govern.\nEn aquest sentit, el conseller general de la formació, Víctor Naudi, va assegurar que un cop va tenir coneixement dels presumptes fets, “el Govern hauria d’haver actuat, posant el cas en mans de la fiscalia i demanant les explicacions pertinents al Govern espanyol”.\nAixí, Naudi, que va destacar que amb la seva inacció l’executiu va donar una imatge de “Govern poc seriós que no fa el que havia de fer”, va insistir que “no és acceptable que el Govern, que és el màxim garant de la defensa de l’interès públic, no fes res”, i va lamentar aquesta “manca de competència mostrada” davant uns “fets que són molt greus”, i que pel que sembla “s’emboliquen cada vegada més”.\nEn aquesta línia, el parlamentari de Socialdemocràcia i Progrés considera que l’executiu no ha estat capaç de defensar la sobirania andorrana i que va optar, un cop va tenir coneixement dels fets, “per mirar cap a una altra banda”.\nPer això, Naudi, que va titllar les manifestacions de Saboya d’“inacceptables” i li va retreure que “parlés d’unes converses informals quan hi havia el banc intervingut, el conseller delegat a la presó i perillaven els estalvis de molts gent”, va considerar del tot “imprescindible!” que el cap de Govern, Antoni Martí, faci una compareixença pública per donar totes les explicacions escaients i per explicar el perquè un cop sabuts els presumptes fets el Govern no ha fet absolutament res.\nEn aquesta línia, Naudi va incidir en la importància que el líder de l’executiu expliqui les seves converses amb el seu homòleg espanyol mesos abans de l’esclat del ‘cas BPA’ i va assegurar que “ningú no es creu que Martí i Rajoy no parlessin del ‘cas Pujol’.\nQuant al fet d’exigir responsabilitats, el conseller d’SDP, que va lamentar també que “magistrats espanyols s’hagin passejat com han volgut per Andorra, un fet estrany per més convenis que hi hagi”, es va mostrar partidari d’esperar les explicacions de Martí.\nFinalment, i tot i voler ser prudent, Naudi va destacar que Andorra es troba enmig de les tensions entre Espanya i Catalunya “vulguem o no i el Govern no ha sabut estar a l’alçada”.\nNúmero de vots: 382


de Dona Secret\t el 8 juny 2020\nLa campanya estival en Grandvalira s’estrenarà el pròxim 4 de juliol, sota el lema: “Aquest estiu, toca muntanya”. Es preveu, que les activitats arrenquin el primer cap de setmana de juliol i s’estenguin fins al 13 de setembre, amb possibilitats de prologar-se, si la situació ho permet.\nGrandvalira et proposa un estiu ple de diversió, naturalesa, esport i aventura.\nEnguany podràs viure una experiència de realitat virtual amb ulleres 3D a bord del tobogan alpí Màgic Gliss. Una nova atracció apta per a tots els públics a partir de 3 anys (acompanyat d’un adult fins als 8 anys o 1 m 30 cm d’altura).\nUnes altres de les novetats serà la tirolina de 550 m de longitud, que travessa el llac del Forn. Aquesta activitat es pot fer assegut, tombat o en tàndem. Aquesta última opció està pensada per a compartir l’experiència entre pares i fills. Finalment, per als més atrevits el Bigairbag, et permetrà fer salts de gran nivell en un matalàs inflable gegant. Per als amants de la naturalesa hi haurà visites guiades gratuïtes en l’àrea del Forn de Canillo, amb les quals podràs descobrir la flora i la fauna de les muntanyes andorranes. A altre podràs visitar ruscos d’abelles de la mà d’apicultors experimentats, que t’explicaran els processos de producció de la mel. I per als més petits, el Mon(t) Magic Family Park continuarà oferint moltíssimes activitats i jocs com a tobogans, el acrojump, el minigolf, llits elàstics, entre altres.\nEs tracta del camp de golf de major altitud d’Europa amb 2.250 metres. Disposa de 9 clots-parell 33 amb una longitud de 2.590 m en 16 hectàrees d’extensió. El camp de golf serà un dels grans atractius per als amants d’aquest esport. Per a aquells que ho desitgin, com a acompanyants dels jugadors que no practiquin l’esport, podran fer rutes guiades amb buggie per a gaudir d’un paisatge natural envejable. Les Valls de Canillo ofereixen activitats d’aventura, com l’escalada i les vies ferrades.\nA més, la parròquia de Canillo et convida a fer excursions guiades, itineraris geològics, senderisme per la Vall d’Íncles i si vols gaudir de vistes immillorables, no oblidis visitar el mirador del Roc del Quer, situat en la carretera del Coll d’Ordino.\nEl Funicamp t’ofereix un viatge panoràmic de 25 minuts per la Vall de Cortals des de la base a 1.300 m. fins als 2.502 m. Des d’allí podràs fer excursions, senderisme i rutes amb bicicleta de muntanya. També podràs visitar el llac de Pessons, mitjançant el servei de Grandvalira Mountain Guides. Coneixeràs les muntanyes d’Andorra amb guies experts, que adaptaran el seu ritme al nivell o estat físic del grup.\nEpic Andorra t’acosta la naturalesa d’una manera singular oferint experiències de qualitat en allotjaments singulars (Mountain Huts). Podràs dormir en una borda tradicional o una petita cabanya enmig del bosc envoltat de naturalesa en estat pur i sentir-te lliure sota les estrelles amb totes les comoditats. Les bordes, construccions tradicionals d’Andorra, estan preparades per a fer-te viure una experiència màgica.\nGastronomia d’altura amb unes vistes úniques\nRecomanem una parada al Restaurant Refugi del Llac de Pessons, per a gaudir de la terrassa lounge i d’una carta exquisida, amb productes de temporada, així com arrossos de muntanya i carns a la brasa, a 2350 m d’altitud, envoltat de natura i amb una espectacular vista al llac de Pessons. Si accedeixes a Grandvalira, via Funicamp, podràs gaudir d’un menjar amb unes vistes panoràmiques privilegiades, des de l’Andbuguer de Solanelles. Després d’una jornada en el circuit Mon(t) Magic, del sector de Canillo, els serveis de cafeteria del Forn t’oferiran un espai informal amb entrepans calents. Per als qui busquin un espai més familiar, podran visitar el Restaurant Roc de les Bruixes. Tant La Cabana com El Roc de les Bruixes, ofereixen menús de productes de temporada, amb una oferta estiuenca, fresca i saludable.\nL’excursió als llacs de Tristaina és un dels clàssics de l’estiu, a Andorra, per la seva facilitat d’accés. Amb la posada en marxa del telecabina de Tristaina i la restricció dels vehicles de motor, des de les 9 h fins a les 18 h, la pràctica del cicloturisme ha crescut de manera notable. El tancament de la CG3, que té lloc aquest estiu, ofereix els últims 4,5 km del port com a ús exclusiu per als ciclistes. Aquesta situació potencia el cicloturisme i posiciona Arcalís com a un destí ciclista, sense precedents. Els excursionistes que arribin a Arcalís, en les hores de tancament de carretera, poden optar per pujar amb el telecabina, fins a la Coma o a peu, des de la base de l’estació per l’antic camí de Verdaguer, que dóna accés al circ glacial de Tristaina, oferint una alternativa més esportiva. Aquesta temporada, com a novetat, a partir del 20 de juny obre el servei de bar restaurant de la terrassa del Refugi de Sorteny, un lloc ideal per a gaudir d’un bon menjar i refrescar-se després d’una excursió pel Parc Natural de la Vall de Sorteny.\nActivitats Familiarsandorraestiu 2020GrandvaliraOrdino Arcalístemporada d'estiu\nNoves tecnologies: gadgets per a gaudir de l’estiu


Demanen 256 testimonis per al judici contra el procés al Tribunal Suprem | betevé\nEntre els testimonis que demanen hi ha policies nacionals, guàrdies civils, excàrrecs polítics i administratius\nRedacció | dissabte, 3 de novembre del 2018, a les 18.54\n(ACN) La fiscalia del Tribunal Suprem i l’Advocacia de l’Estat han sol·licitat que durant el judici per rebel·lió contra els polítics independentistes declarin fins a 256 testimonis, a més d’alguns pèrits. A banda de desenes de policies nacionals i guàrdies civils que van actuar durant l’1-O, molts d’ells lesionats, destaquen les declaracions dels membres de la Mesa del Parlament, com José María Espejo Saavedra (Cs) i David Pérez (PSC), el lletrat major i el secretari general de la cambra i l’exconsellera de Presidència, Neus Munté.\nD’entre els càrrecs del Govern espanyol, destaquen l’exdelegat a Catalunya, Enric Millo, exsecretari d’Estat de Seguretat, José Antonio Nieto, Juan Antonio Puigserver, el qual va assumir la direcció política dels Mossos durant el 155, i el coordinador del dispositiu policial de l’1-O, Diego Pérez de los Cobos. De la Policia Nacional i la Guàrdia Civil es demana la citació dels màxims caps dels dos cossos a Catalunya, el responsable d’Informació de la policia, i els caps de la investigació i dels diversos dispositius.\nTestimonis del 20-S i responsables de mitjans de comunicació\nTambé pretenen que declari la lletrada de l’Administració de Justícia del Jutjat d’Instrucció número 13 de Barcelona, que va supervisar l’escorcoll a la Conselleria d’Economia el 20-S; part de la cúpula dels Mossos, testimonis que ja van declarar a Instrucció 13; la presidenta en funcions de la CCMA, Núria Llorach, i el director del ‘Punt Avui’, Xevi Xirgo. També es vol citar propietaris d’establiments hotelers on es van allotjar policies i guàrdies civils, i representants d’organismes internacionals que van supervisar el referèndum.\nLes proves parcials que demanen\nL’Agència Nacional de Notícies (ACN) ha tingut accés a l’apartat de sol·licitud de proves que demanen fiscalia i advocacia. Les proves parcials demanades són un informe sobre el suposat cost que tindria l’ús dels locals electorals; tècnics d’Hisenda sobre la suposada malversació; algunes resolucions del Tribunal Constitucional que anul·len actes del Parlament, i informes del Consell de Garanties Estatutàries que posen en dubte la legalitat de la llei del Referèndum i la de Transitorietat Jurídica. També s’inclouen nombrosos documents, informes i vídeos aportats durant la instrucció tant al Suprem, com a l’Audiència Nacional i al Jutjat d’Instrucció 13 de Barcelona.\n— 1 octubre — judici — judici del procés — Tribunal Suprem


Els Mossos escorcollen les oficines del Barça | Diari La República Checa\nEls Mossos investiguen el cas ‘Barçagate‘. Per aquesta raó, els agents de la policia catalana s’han personat aquest dilluns al matí a les oficines del FC Barcelona per requisar documentació en el marc d’aquesta operació.\nEls Mossos s’han presentat a les oficines del club grana i han acordonat la zona. Els treballadors no podran entrar als despatxos fins que finalitzi el registre o que la seva presència sigui requerida.\nEl cas està als jutjats des de fa mesos arran de la denúncia interposada per una plataforma de socis del Barça anomenada Dignitat Blaugrana. La investigació es troba sota secret de sumari almenys fins a l’11 de març i s’estan investigant dos suposats delictes d’administració deslleial.\n“No es descarten detencions de treballadors”, segons fonts coneixedores de la investigació.\npreviousCambrils presenta 11 actes per celebrar el Dia de la Dona\nnextEts un vàndal no un heroi


Adams i el clima de Venus (1876)\nMiquel Ferrà i Martorell | 19 desembre 2002\nTal dia com avui neix a Antiòquia, Síria, Walter Sydney Adams, de pares americans. En aquella època, Síria era una província de Turquia, però Adams no restaria a Àsia Menor sinó que seria ben aviat endut a la pàtria dels seus pares. Allà estant, després dels estudis primaris, seguiria la seva formació al Dartmouth College, graduant-se el 1898. Llavors, seguí els seus estudis a Alemanya i de retorn als Estats Units, començà la seva actuació com astrònom. El 1923 el nomenaren director de l'observatori de Mont Wilson.\nInteressat pels espectres estel·lars, demostrà el 1914 que únicament a través d'aquests era possible comprovar si un estel era gros o petit. Es tractava de fer càlculs sobre el poder lluminós d'un estel a partir del seu espectre. Comparant llum i lluentor aparent en podia ser establerta la distància. El 1915, l'estel del costat de Siri va atreure l'atenció del savi. L'havia descobert Bessel, el qual va dir que la seva massa era semblant a la del nostre propi Sol. També havia estat observat per Clark, el qual, a causa de la seva manca de lluentor, el considerà un estel que s'estava morint i refredant. Tanmateix Adams demostraria que no era així la cosa, puix que es tractava d'un estel, que encara que ferit per la resplendor del proper Siri, seguia calent, tant com el nostre Sol i més lluminós, per unitat de superfície, que aquest. La seva mida, sempre fent càlculs entorn de la lluminositat, devia ser apropadament com la de la Terra. Sempre seguint el sistema de Bessel es creia que un estel tan petit i de massa tan gran hauria de tenir una densitat quatre mil vegades major que la de l'aigua i dues mil vegades major que la del platí.\nAquells estels superdensos, com l'estel company de Siri, on els àtoms s'havien trencat i les partícules subatòmiques formaven un conglomerat de matèria «degenerada», serien anomenats «nans blancs» i se'n descobriren molts altres. Era el 1920 quan Eddington afirmava que tals estels tenien camps gravitatoris prou intensos com per permetre un desplaçament vers el roig dins l'espectre de l'absorció, això d'acord amb la teoria general de la relativitat proposada per Einstein. Adams cercà el 1925 aquest desplaçament i la seva investigació tingué un cert èxit, de manera que serví per provar la teoria d'Einstein, malgrat no coincidir l'un i l'altre en les xifres dimensionals. El 1932 la tasca espectroscòpica d'Adams servia per demostrar que l'atmosfera de Venus era rica en diòxid de carboni. Venus, el segon dels planetes que graviten entorn del Sol, situat entre Mercuri i la Terra, (anomenat també «Vésper» i, popularment, «llumener de l'alba». En castellà camperol li diuen «lucero miguero», perquè en veure'l, els pastors es posen a fer les famoses «migas», existint la superstició que sota tal patronatge astrològic surten molt més bones i trempades), va atreure en aquells anys 20 l'atenció dels observatoris astronòmics de forma ben especial.


Del 7 de febrer fins al 25 de maig del 2015 s'exposa "Postdata. 2010/2015" al hall del MUME, un projecte de Pep Dardanyà - SIESTV\n03 febr. 2015 Del 7 de febrer fins al 25 de maig del 2015 s'exposa "Postdata. 2010/2015" al hall del MUME, un projecte de Pep Dardanyà\nEl 7 de febrer, a les 13h, l'artista visual i antropòleg, Pep Dardanyà, i Jordi Font, director del MUME, presentaran el projecte\nPosted at 12:54h in Cultura, Exposicions by siestv\nPostdata.2010/2015 és una petita exposició, que es compon d’una instal·lació de vídeo, fotografia i documentació, i parteix de l’experiència familiar de l’artista. Fa pocs anys, l’artista es va assabentar que un germà del seu avi matern havia desaparegut al front de guerra de la Noguera-Pallaressa l’any 1938. Arran d’aquest fet traumàtic, el seu avi –Joan- va demanar, molts anys després, que Josep –que era el nom del desaparegut– fos el nom del seu nét.\nAquesta revelació familiar porta l’artista a rastrejar les vivències del seu avi i els seus dos germans durant la Guerra Civil, l’exili i la postguerra franquista. A partir del cas del germà del seu avi desaparegut (Josep), indaga també sobre la trajectòria del seu propi avi (Joan) empresonat a Mataró durant 3 anys en plena postguerra, i la d’un altre germà, Francesc, que va emprendre el camí de l’exili a França, passant pel camp de Sant Cebrià i per un Grup de Treballadors Estrangers a Vilafranca de Roergue.\nTal com assenyala el mateix artista: “Havia escoltat i llegit moltes històries sobre la guerra civil però no va ser fins aquest moment, reconstruint les vides dels tres germans, que vaig tenir plena consciència de les seves conseqüències. La mort, la repressió i l’exili dels meus familiars representaven les tres formes d’acabar una guerra per part dels vençuts i això tenia incidència directa sobre la meva vida i el meu caràcter.”\nart contemporani, Guerra civil Espanyola, MUME, Pep Dardanyà


La decisió està presa. Ens anem a la Mini Transat 2017 !! – MagCompass\nPosted on 8 January, 2016 8 January, 2016 by Marc\nLa decisió està presa. Ens anem a la Mini Transat 2017 !!\nSabeu companys què és allò que ens mou, el que ens fa sentir vius ?, és la màgia de la vida … La reconeixeràs perquè et farà sentir un pessigolleig en el més profund del teu ésser, et obrirà tot el teu potencial, et farà ser capaç de tot (o almenys sentir-te capaç). La reconeixeràs perquè amb ella del teu costat veuràs com les dificultats es van resolent una darrera l’altra. No hi pot haver pressa, la màgia que us parlo no vol presses, vol que la mantinguis viva no que la tornis boja.\nJo reconec que la sento quan faig el pas per complir el meu somni, el que sigui, però sobretot aquest somni que veus llunyà, si bé difícil no impossible … Quan dono aquest pas ferm, el del compromís, aquest pas que ja no permet un pas enrere o un pas en fals. Quan creuo aquesta línia s’obre davant meu tot un univers de possibilitats, unes ajuden més i altres menys, però totes van a donar-te un cop de mà.\nHe decidit fer la Minitransat, intentaré que sigui la del 2017, però no m’importa que surtin malament els plans i la tingui d’ajornar. Ja està decidit … no hi ha marxa enrere, cal donar-ho tot fins a les últimes conseqüències, sens dubte això em posa !.\nThis post is also available in: Anglès, Espanyol\nPrevious PostPrevious Què és el camp magnètic terrestre?\nNext PostNext La Mini Golfe 2016 o el que la Tramontana diu que ha de ser…


L'aigua, les matemàtiques, les TIC, la química i les energies renovables seran les temàtiques que centraran els tallers de divulgació de la recerca adreçats al públic familiar.\nLa Festa de la Ciència i la Tecnologia que enguany arriba a la sisena edició, tindrà lloc al Parc de la Ciutadella de Barcelona. L’objectiu d'aquest cap de setmana lúdico-festiu és divulgar la recerca i la innovació a públics d’edats i interessos diferents en la combinació de formats: des d’espectacles, demostracions, jocs i un espai de lectura per als més petits fins a tallers i instal·lacions per a joves i adults.\nDins la programació la UdG ofereix un taller de ciència de l'aigua, de creació d'animacions amb stopmotions a partir de polímers, un taller de formes geomètriques, experiments al·lucinats de química i un espectacle de la màgia de l'energia. Aquests tallers seran conduits pels investigadors de la Càtedra de Cultura Científica i Comunicació Digital, la Unitat de Comunicació Científica i l'investigador Josep Tarrés.\nLa Festa obrirà les seves portes el dissabte a la tarda fins entrada la nit i diumenge al matí.\nPer amés informació, al web de la Festa: http://www.festadelaciencia.cat\nPrograma en PDF amb totes les activitats: http://www.festadelaciencia.cat/img/static/festa2012_programa_2012_06_06a.pdf\nHoraris dels tallers amb participació de la UdG:\n15:30 Polímers amb història\n18:40 Aplicacions de fòrmules gràfiques\n18.55 Reacciona, explota!\n19:50 La ciència de l'aigua\n20:20 La màgia de l'energia\n20:20 Fòrmules aritmètiques en un context gràfic i fractals


TUMATEIX LLIBRES, parlem de llibres.: ESMORZARS DE L'EBRE de Ignasi Revés\nESMORZARS DE L'EBRE de Ignasi Revés\nDesprés de convidar-nos a Esmorzar a Lleida, l'Ignasi ens convida a acompanyar-lo per l'Ebre. En aquest nou llibre l'han guiat un bon grapat de personatges, algun dels quals potser reconeixereu per què també son blocaries. Podeu seguir les anècdotes a Esmorzars de Forquilla.\nAixí doncs, ja ho sabeu, si voleu saber on tastar les delícies de l'Ebre i passar bones estones, feu un repàs al llibre.\nnomés he tastat (en dos sentits, literari i gastronòmic) un dels capítols, de moment, i us puc assegurar que val la pena\nGràcies, Tumateixa i Jesús. Espero trobar-me amb vosaltres, en el futur, al voltant d'una bona taula.


'TecnoRevolució', el futur es ara en el Museu\n-Un panell de 64 ulls robotitzats dóna la benvinguda al visitant en esta nova exposició organitzada per l’Obra Social 'La Caixa' - Mòduls interactius i audiovisuals expliquen la rellevància de les tecnologies convergents en la nostra vida diària\nEl director de la Ciutat de les Arts i les Ciències, Enrique Vidal, el director d’Institucions de CaixaBank en la Comunitat Valenciana, Fernando Corell, i el responsable d’exposicions i programes de divulgació de la Fundació Bancària “la Caixa”, Javier Hidalgo, han presentat hui la exposició 'TecnoRevolució', una mostra que té com a objectiu donar a conéixer els avanços de les tecnologies convergents.\nL’exposició reunix mòduls interactius, audiovisuals i sistemes de projecció d’última generació, així com elements museogràfics únics. 'TecnoRevolución' combina les últimes tecnologies amb peces reals per a mostrar la rellevància de la convergència tecnològica en la nostra vida diària i visualitzar la importància de cooperar, compartir i complementar l’ús d’estes tecnologies. Des de l’àmbit sanitari, passant per l’art, fins a la vestimenta, la tecnologia inunda tots els aspectes de les nostres vides.\nNanotecnologia, biotecnologia, TIC i ciències cognitives\nQuè són, per a què servixen i algunes de les seues aplicacions més rellevants, així com la interrelació entre elles, és el que es mostra en el primer àmbit de la mostra, on un panell de 64 ulls robotitzats dóna la benvinguda al visitant; un exemple més de convergència tecnològica.\nSimular la realitat a escala nanométrica, visualitzar en un mòdul interactiu com varien les nostres ones cerebrals en funció de la música que escoltem i inclús el repte de jugar al tres en ratlla amb un robot són algunes aplicaciones de les tecnologies convergentes que mostra esta exposició interactiva.\nEn 'TecnoRevolución' els visitants experimenten amb alguns dels avanços més revolucionaris del món tecnològic i que demostra com la nanotecnología, la biotecnologia, les tecnologies de la informació i de les comunicacions (TICs), i les ciències cognitives (NBIC) formen part ja de la nostra vida.\nEl control i la manipulació de la matèria a nivell de nanoescala han permés comprendre millor els sistemes biològics, descobrir el món del coneixement del cervell o simular models fora de l’abast de l’acció humana. Però estes noves ferramentes no sols faciliten a científics, metges o enginyers estudiar millor el nostre món, sinó que contribuïxen al desenrotllament general de la societat i obrin enormes possibilitats que fins fa poc eren impensables.\n'TecnoRevolució' una de les novetats de la Ciutat de les Arts i les Ciències per a este estiu, que presenta noves exposicions en el Museu dels Ciències i estrenes en l’Hemisfèric, amplia horaris en els diferents edificis i prolonga la seua oferta nocturna amb actuacions en directe els divendres en 'Les Nits del Museu', planetaris per a conéixer com és el cel a l’estiu en 'Les Nocturnes' i també 'Les Nits de l’Oceanogràfic'.


Maximiliano Hernández Martínez - Viquipèdia, l'enciclopèdia lliure\n21 octubre 1882\n15 maig 1966 (83 anys)\nPresident of the Junta Nacional de Defensa Social (en)\n29 desembre 1938 –\n2 desembre 1931 – 29 agost 1944\n← Arturo Araujo – Andrés Ignacio Menéndez →\nL'any 1931, servint com a Ministre de Defensa del president Arturo Araujo, liderà un cop d'estat al palau, capitalitzant el malestar polític per l'esfondrament dels preus del cafè, i ocupà el poder.\nAdmirador del feixisme, Hernández Martínez va conduir un govern militar que va suprimir activament l'oposició. Va reprimir durament l'aixecament indígena conduït per Farabundo Martí a la ciutat d'Izalco el 1932, on l'exèrcit va massacrar milers de camperols sospitosos de col·laboració amb els comunistes. Les estimacions del nombre de víctimes van des dels 10.000 als 40.000. A aquesta massacre se la coneix com La Matanza.\nTambé va crear una llei racial per a guardar negres fora del país. Hernández Martínez era un seguidor de l'ocultisme. Quan una epidèmia de la verola va explotar a San Salvador va fer penjar llums de colors al voltant de la ciutat, creient que guariria de la malaltia.\nCreia en la reencarnació i se li atribueix la frase "que és un major crim per a matar a una formiga que un home, perquè quan un home mor es reencarna, mentre que una formiga mor per sempre".\nSuperà diversos intents de cop de treure'l de poder, fins a la famosa "vaga de braços caiguts" promoguda per un moviment cívic-militar anomenat "Moviment del 44". Durant aquesta acció política massiva el 1944, la societat salvadorenca va ser paralitzada totalment fins a assolir deposar-lo.\nVa morir a l'exili als 84 anys, assassinat per Cipriano Morales al Ranxo Jamastrán, a Hondures, el 1966.\nObtingut de «https://ca.wikipedia.org/w/index.php?title=Maximiliano_Hernández_Martínez&oldid=27356928»\nLa pàgina va ser modificada per darrera vegada el 1 juny 2021 a les 10:28.


Pregunta 1 | filoselectivitat - Lluna Pineda\nEn aquesta pregunta us demanen que expliqueu les idees principals del text i com aquestes apareixen relacionades, en d’altres paraules, se us demana que feu un resum. Aquí teniu uns quants consells que us poden ser útils a l’hora de respondre aquesta pregunta:\nPer dur a terme un bon resum heu d’esbrinar tema central del text, això significa que heu de buscar quin és el missatge de l’autor, què ens vol dir. Aquest aspecte és fonamental, penseu que l’examen sencer és un comentari de text, per tant és imprescindible que capteu la idea principal del text, perquè us ajudarà a respondre la resta de preguntes.\nLlegiu atentament el text, les vegades que faci falta, fixeu-vos en l’estructura, els signes de puntuació, el nombre de frases que hi ha (us pot ajudar a ordenar les idees de l’autor).\nUs serà molt pràctic si subratlleu, encercleu o assenyaleu els conceptes més importants.\nÉs aconsellable que us feu un esquema del text i, si cal, del resum que fareu (de fet, aquest consell val també per la resta de preguntes, excepte la 2).\nRedacteu el resum seguint les indicacions de la pregunta, fixeu-vos bé amb els que se us demana, sempre s’especifica l’interval del nombre de paraules que ha de tenir el resum (entre 40 i 60, entre 60 i 80 etc.). Per regla general i a no ser que feu una lletra molt gran o molt petita, 10 paraules són una línia.\nUn cop escrit, repasseu la puntuació (les comes, els punts etc.) i l’ortografia, són aspectes importants a l’hora de puntuar la resposta.


Pedra, paper, tisores: 2016\nExplica com juguem un partit d'indiaca.\nFes la teva indiaca\nAl gimnàs hem vist diferents models d'indiaca. Recorda que has de fer la teva per la setmana vinent! Per a puntuar-la tindrem en compte que no faci mal en colpejar-la, sigui estètica i original.\nFloorball (3): partit\nData límit: 3/11/2016\nFloorball (2): conducció\nPublicat per Biel Pubill a 20:39 Cap comentari:\nFloorball (1): passar la pilota\nQui enganxa desenganxa!\nPublicat per Biel Pubill a 20:35 Cap comentari:\nEtiquetes de comentaris: Enganxa desenganxa\nRecordeu que el proper divendres 14 heu de presentar un dossier sobre la Via Verda. Els que no hi vau anar heu de fer les deu primeres preguntes, els que hi vau anar heu de fer les onze. El dossier s'ha de presentar tal com se us ha comentat a classe. Podeu refrescar la memòria a partir d'aquest enllaç.\nUs adjunto imatges que us poden ajudar a fer més amè el vostre dossier.\nEl dimecres 5 d'octubre farem la sortida per la via verda des d'Horta de Sant Joan fins a Xerta. Tot seguit us adjunto un seguit d'informacions a tenir en compte:\nIndividualment heu de respondre el qüestionari que apareix a l’esmentada pestanya i presentar-lo en un dossier, seguint els criteris que s'han explicat a tutoria i que també podeu consultar en aquest enllaç.\nEn cap cas es recollirà un dossier que no estigui ben presenta i enquadernat.\nLa correcta presentació d'aquest dossier val 1 punt per l'examen trimestral.\nJocs per a conèixer-nos (7): Nus\nData límit: 6/10/2016\nPublicat per Biel Pubill a 21:21 Cap comentari:\nEtiquetes de comentaris: Jocs per conèixer-nos\nJocs per a conèixer-nos (6): Fileres de...\nData límit 6/10/2016\nPublicat per Biel Pubill a 14:57 Cap comentari:\nJocs per conèixer-nos (5): Els submarins\nData límit: 27/09/2016\nPublicat per Biel Pubill a 22:46 Cap comentari:\nEtiquetes de comentaris: Jocs per conèixer-nos, Submarins\nJocs per conèixer-nos (4): Les famílies\nPublicat per Biel Pubill a 18:09 Cap comentari:\nJocs per conèixer-nos (3): pinau amb mur\nJocs per conèixer-nos (2): Pinyau de rotllana\nPublicat per Biel Pubill a 17:14 Cap comentari:\nJocs per conèixer-nos (1): Persecució de pilotes\nL'examen de recuperació de juny serà el proper dijous 16 de 13:30 a 15:00.\nPodeu trobar informació sobre els jocs que heu de presentar en aquest bloc –mirar des de setembre de 2015 fins a juny de 2016-.\n8.- Exposició de jocs de tauler del món: Explicació de l’exposició i de 2 jocs.\nPublicat per Biel Pubill a 13:31 Cap comentari:


El treball psicològic amb nens – El món de la Mon\nPublicat permondavins 28 febrer, 2022 28 Juny, 2021 Publicat enSin categoría\nEl treball amb nens té unes característiques particulars. D’entrada pressuposa la intervenció d’una tercera persona -en general els pares-, dels qui prové la petició de consulta i ells seran, a més, els responsables de sostenir econòmicament el tractament. En aquest sentit, és molt important donar-los un espai per a escoltar-los.\nD’altra banda, caldrà que en algun moment puguin preguntar-se si tenen quelcom a veure amb el que li ocorre al seu fill i quin lloc ocupen, sense saber-ho, en el seu símptoma. Serà fonamental veure quin lloc ocupa el nen en la família i en la seva història per poder detectar i treballar sobre aquests “mites” que determinen la posició subjectiva del nen, i la seva posició en relació al que ell interpreta que són els desitjos dels seus pares.\nSi els pares i l’entorn familiar, a través de la seva veu, la seva mirada, la seva calidesa o fredor, el seu amor o indiferència, el conceben i el viuen com a una persona, amb la seva individualitat pròpia, es constituirà com a tal. Si per contra el tracten com una cosa que cal fer callar, alimentar o dormir, el seu lloc com a persona no advindrà.\nA vegades els adults tendeixen a desestimar el sofriment dels nens, o a restar-li importància perquè pot ser dur pensar que un fill pateix sense que immediatament els pares se sentin culpables. El problema d’un fill hauria de fer que els pares es plantegessin preguntes, però no es tracta de cercar culpables. El fet de poder-se fer preguntes implica un canvi de posició en aquests pares i a vegades és això el que acusa el nen.\nJuntament amb la demanda dels pares, també pot existir una demanda per part del nen, i aquesta pot ser molt diferent del motiu de preocupació dels pares. A vegades caldrà un temps per desembullar la demanda inicial i construir una demanda de tractament en la que els pares i els nens se sentin implicats.\nEl nen diposita afectes, expectatives, etc., i estableix un llaç afectiu amb el professional que serà un motor important del treball. El pacient nen dibuixa, explica històries, escriu, juga, es mou, ens fa jugar i participar amb ell. Tot això és part del seu discurs. I el que permetrà fer un treball és analitzar la seqüència que constitueix el desenvolupament de cada sessió en la relació que el nen va establint amb el professional.\nAl llarg del desenvolupament infantil poden existir situacions problemàtiques i símptomes que inquieten als pares i es pregunten si haurien de consultar. Amb freqüència decideixen esperar amb la confiança de que el pas del temps i el creixement del nen solucionarà els problemes. Com a indicació general, caldria dir que és convenient consultar sempre que es vegi patir al nen, o quan es vegi que les seves capacitats estan inhibides. Està indicat consultar quan per la intensitat del símptoma o problema, per la seva permanència en el temps o per l’afectació de les seves facultats, no és possible suposar una presència passatgera, puntual o intranscendent d’allò que li passa. Els símptomes expressen un conflicte i serà important descobrir quin és aquest conflicte subjacent i no la seva aparença externa.\nEn ocasions els pares demanen al professional com explicar al seu fill que ha d’anar al psicòleg, però no existeix cap recepta universal, ja que depèn de cada cas, de l’edat, dels símptomes, de com són els pares, etc. Però en les primeres entrevistes és fonamental la relació que s’estableix amb el nen i que passa per transmetre-li que la consulta amb el professional té que veure amb el que li passa, amb el que l’afecta i amb el que el fa patir. És important fer sentir al nen que volem escoltar-lo, que ens prenem seriosament els seus símptomes o problemes; és important donar-li un lloc, un espai íntim i de confiança per a ell.


Brussel·les declara il·legal una ajuda de nou-cents milions d'euros d'Itàlia a Alitalia\nBrussel·les declara il·legal una ajuda de nou-cents milions d’euros d’Itàlia a Alitalia\nLa Comissió Europea conclou que els diners van donar un avantatge injust a la companyia\nLa Comissió Europea ha declarat avui il·legal una ajuda de nou-cents milions d’euros que Itàlia va donar a Alitalia l’any 2017. Després de concloure que aquests diners van donar a Alitalia “un avantatge injust sobre els seus competidors”, l’executiu europeu reclama a Itàlia que els recuperi amb interessos per “restaurar la igualtat de condicions en la indústria de l’aviació europea”. L’ajuda consistia en dos préstecs, un de sis-cents milios d’euros i un altre de tres-cents milions d’euros. En aquell moment, Alitalia estava en un procés de fallida especial sota la llei italiana.\nL’executiu europeu va obrir l’any 2018 una investigació sobre l’ajuda arran de les queixes d’altres aerolínies que al·legaven que era incompatible amb les normes europees d’ajudes d’estat. Al mateix temps, la Comissió Europea també ha conclòs que la companyia Italia Trasporto Aereo S.p.A. (ITA), creada el 2020, no és el successor econòmic d’Alitalia, amb la qual cosa no haurà de retornar els ajuts il·legals a aquesta última. D’altra banda, l’executiu europeu ha conclòs que la injecció de capital de mil tres-cents cinquanta milions d’euros d’Itàlia a ITA sí que s’ajusta a les normes.


Himne per a la joventut Doomed - Pàgines  - Coneixement enciclopèdic del Món\nHimne per a la joventut Doomed\nHimne per a la joventut Doomed1\nQuè passa-campanes d'aquests que moren com guanyat? Només la ràbia monstrous2 dels canons. Només una ràpida rattle3 els fusells tartamudeig 'Can cops de les seves pregàries precipitades. No hi ha burles d'ells; ni oracions ni campanes, ni cap veu de dol estalvien la choirs4, - El shrill5, cors dements de closques wailing6; I bugles7 demanant que se'ls de shires tristos.\nEl espelmes es pot portar a terme per accelerar a tots? No està en les mans dels nens, però en els seus ulls brillaran la glimmers8 santa de comiats. La pal·lidesa de les celles nenes serà el seu pall9; Les seves flors la tendresa de la ment del pacient, i cada capvespre un dibuix lenta cap avall de les persianes.


Notícies – Diari Win\nEstem vivint una pandèmia a Catalunya, provocada per la difusió del coronavirus, un virus que es va originar a la Xina a finals del 2019. Per prevenir el contagi, el Govern de la Generalitat recomana ...\nCategory:Image, Món, Notícies\nEl Futbol Club Barcelona ha inaugurat a Ciutat de Mexic la segona seu permanent al país del seu projecte d'escola esportiva, la Bança Academy. Mexic continua sent un país clau dins de l'expansi ...\n'La Ciutat dels Somnis', el nou Festival de la Infància, ha tancat la seva tercera edició en què ha consolidat el seu nou format que uneix diversió, educació, jocs, esports i valors. ...\nLa FCT reconeix als campions i finalistes juvenils\nEl passat dijous 28 de novembre es va fer l'acte de reconeixement de la Federació Catalana de Tennis (FCT) als campions, campiones i finalistes dels Campionats de Catalunya Juvenils de 2019. ...\nOsamu Tezuka, el déu del Manga, al MNAC\nGairebé uns 200 originals d'Osamu Tezuka, també conegut com a Déu del Manga per la seva aportació a la vinyeta japonesa, es podran veure durant gairebé un parell de mesos al Museu Nacional d'Art de ...\n50 nois i noies s’han aplegat en la trobada del Consell Nacional d’Infants i Adolescents de Catalunya que ha tancat la secretària d’Infància, Adolescència i Joventut, Georgina Oliva. ...\nJaume Copons, guionista de Barri Sèsam, i Óscar Julve, creador de les formigues Trancas i Barrancas d'El Hormiguero, presenten la seva nova col·lecció de llibres per a primers lectors "Aventura total" ...\nEl projecte Barça Academy comptarà a partir del pròxim mes de setembre amb una nova escala de futbol al centre d'Europa, concretament a la ciutat de Budapest. ...\nCongo és un llibre sobre l'Àfrica que va ser un èxit editorial i es va traduir a més de vint llengües, però mai abans al castellà. ...\nSony Interactive Entertainment Espanya (SIE Espanya) ha anunciat el desenvolupament de Treasure Rangers, un videojoc inclusiu que narra les aventures d'un grup de quatre amics i en el qual s'inclou un ...\nDavid Bisbal va publicar el 3 de març "Tu Ets la Màgia" el tema principal de la pel·lícula El Parc Màgic (Wonderpark). "Tu Ets La Màgia" és l'adaptació en espanyol del tema original compost per Anne P ...\nEl 30 de gener es va presentar la setena edició del Festival Strenes, que segons els organitzadors, és la més ambiciosa de la seva història. ...\nAquesta setmana us presentem “Alcalde Corrupto”, un videojoc per a telèfons mòbils que ens aproparà al món de la corrupció política. ...\nTags: Alcalde Corrupto, corrupció, polític\nEl primer ministre del Pakistan va ordenar dimarts a totes les agències internacionals a renovar el seu registre en el termini de tres mesos, enmig de la repressió dirigida a treballadors d’ONG i acti ...\nTags: ONG, Pakistan\nArxiu Diari Win 2012-2019\nSony Espanya ...\nEstem vivint una ...\nEl Futbol Club ...


L'organisme pronostica caigudes del PIB per càpita en 170 països\n3 min. Barcelona 09/04/2020 15:12\n651x366 La directora gerent de l'FMI, Kristalina Georgieva / MICHELE TANTUSSI / REUTERS La directora gerent de l'FMI, Kristalina Georgieva / MICHELE TANTUSSI / REUTERS\nLa directora gerent del Fons Monetari Internacional (FMI), Kristalina Georgieva, ha pronosticat aquest dijous que la crisi que ha generat el coronavirus tindrà les "pitjors conseqüències econòmiques" des de la Gran Depressió que va tenir lloc durant els anys 30 després del crac borsari del 1929.\nEn un discurs que ha pronunciat a Washington abans de les reunions de primavera de l'organisme de la setmana vinent, que se celebraran de manera telemàtica, Georgieva ha subratllat que es tracta d'una crisi "com cap altra" i que suposa "una prova per a la humanitat".\nL'FMI presentarà l'informe bianual Perspectiva econòmica mundial i ha avançat que la correcció de l'economia serà negativa d'una manera molt profunda, pitjor del que ja havia anticipat. Fa tres mesos, l'ens esperava que 160 països registressin el 2020 un creixement dels ingressos per càpita i ara estima que 170 registraran una caiguda del seu creixement.\n"Encara ens enfrontem a una incertesa extraordinària sobre la profunditat i la durada de la crisi", ha dit la directora gerent de l'FMI, que ha indicat que "amb tot, és evident que el creixement global serà clarament negatiu el 2020".\n"El covid-19 ha creat un trencament del nostre ordre social i econòmic a una velocitat i a una escala superiors a les que podem recordar", ha indicat. Per a la directora gerent de l'organisme, la part positiva de la crisi és que "tots els governs han començat a actuar" i a impulsar mesures fiscals que ja s'eleven fins als vuit bilions de dòlars.\n"Hem de reunir la determinació de tots, individus, governs, empreses, líders comunitaris i organitzacions internacionals, d'actuar amb decisió i de manera conjunta per protegir les vides i els mitjans de vida", ha dit la líder de l'FMI, que ha recordat que "aquests són els temps per als quals es va crear l'FMI: som aquí per posar en marxa la força de la comunitat global, de manera que puguem protegir els més vulnerables i revitalitzar l'economia", ha explicat Georgieva.\nLa directora gerent de l'FMI també ha advertit que els països amb menys ingressos són els més vulnerables a la crisi actual, per la debilitat dels seus sistemes de salut i l'escassetat de recursos a la seva disposició. Segons els càlculs de l'FMI, en els dos últims mesos els països emergents han experimentat fugides de capitals per valor de 100.000 milions de dòlars (92.063 milions d'euros).\nDubtes sobre el 2021\n"Hi ha hagut mesures monetàries massives del G20 i d'altres", ha afirmat Georgieva. Pel que fa al 2021, Georgieva ha dit que hi podria haver una "recuperació parcial" si la pandèmia es redueix en la segona meitat de l'any i es pot viure un aixecament gradual de les mesures de contenció.\nAmb tot, la directora gerent de l'FMI ha subratllat que encara hi ha "molta incertesa" sobre les previsions econòmiques per al 2021. "Podrien empitjorar depenent de moltes variables, com per exemple la durada de la pandèmia", ha avisat.